[{"text_idx": "#000001", "text": "Ers iddi raddio gyda diploma mewn meddygaeth fforensig yn niwedd yr 1990au, mae Margolles wedi archwilio economi marwolaeth, lle mae\u2019r corffdy a\u2019r ystafell ddyrannu yn arwydd o anfodlonrwydd cymdeithasol. Gan ganolbwyntio\u2019n arbennig ar gydgythrwfl y profiad cymdeithasol yng ngogledd Mecsico, lle mae troseddau cyfundrefnol yn ymwneud a\u0302 chyffuriau wedi arwain at lawer o drais a llofruddiaethau, caiff olion anhysbys o atgofion, claddedigaethau a bywydau\u2019r gorffennol eu dwyn ynghyd."}, {"text_idx": "#000002", "text": "I Margolles, mae perfformiadau a gosodweithiau cerfluniol yn amlygu realiti a materoliaeth marwolaeth. Gan ddeffro dallbwyntiau ein dychymyg, mae Margolles yn chwalu\u2019r gwahaniaeth rhwng celfyddyd a realiti, fel yn ei gwaith ar gyfer Biennale Fenis 2009 pan ga\u0302i llawr yr ystafell arddangos ei fopio\u2019n gyson a\u0302 dw\u0302r a oedd yn cynnwys gwaed o gorffdy ym Mecsico. Trwy gyfrwng ymyriadau artistig o\u2019r fath, mae Margolles yn tynnu sylw manwl at ein dealltwriaeth a\u2019n perthynas gyda marwolaeth."}, {"text_idx": "#000004", "text": "Cymerwch ran yn ein harolwg a rhowch wybod i ni beth yw eich barn?"}]